Memphis Blues

”Memphis Blues” on yksi varhaisimmista julkaistuista blueskappaleista. Sen sävelsi W. C. Handy ja sanoitti George A. Norton. Sanojen kanssa kappale julkaistiin vuonna 1912, mutta Handy oli julkaissut instrumentaaliversion musiikista jo vuonna 1910. Kaksi kappaleen kolmesta osasta on 12 tahdin blueskaavassa.

Sävellys perustui Handyn memphisiläiselle poliitikolle kirjoittamaan kannustuslauluun nimeltä ”Mr. Crump”. Kampanjan loputtua Crump valittiin Memphisin pormestariksi ja Handy vaihtoi laulun nimen ”Memphis Bluesiksi”. Ajattelematta, että kappaleesta voisi tulla suosittu, säveltäjä myi oikeudet kappaleeseen 50 dollarilla. Kun sävellys nousi julkaisemisensa jälkeen Yhdysvalloissa maanlaajuiseen suosioon, se toi oikeuksien omistajille tuhansien dollarien voitot, mutta Handy itse ei saanut tuotoista mitään.

 Lähteet 

Luokka:Vuoden 1912 kappaleet
Luokka:W. C. Handyn säveltämät kappaleet
Luokka:Yhdysvaltalaiset blueskappaleet